《挽仁山杨先生》
宋代·蒲寿宬

滴尽艰难泪，肝肠铁似顽。
忍教师道绝，还向我翁潸。
命也吾何憾，天乎识固悭。
平生修洁意，千载此西山。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。